kimpsulikampsuli: heinäkuuta 2014
Unta näin lökäpöksyistä, joissa oli koko toisen lahkeen kattava pussimainen tasku. Lomapäivän aamuna sellaiset oli tehtävä. Onneksi kotoa löytyi suht edullista marimekon trikoota, joten uskalsin lähteä kokeilemaan. Ensimmäinen versio oli liian piukka ja unohdin lisätä taskun oikeassa vaiheessa, joten nämä ovat nyt sitten versio kaksi. Nimeksi näille tuli JouJou pöksyt. Kaavoitus siis oma.
Taka-ajatuksena oli tehdä näistä tukeville hiphop -tunneille hyvät tanssipökät, mutta ei näillä kuulema sinne voi mennä........
pyörälenkille kuitenkin kelpasivat!
Lähettänyt Kati A H klo 19.56 5 kommenttia:
Lähettänyt Kati A H klo 9.36 2 kommenttia:
Käyn ahon laitaa, minä ilman raitaa, mut kukkaa pukkaa, kun matkaa teen. Kuvausassistenttinani toimi tällä kertaa itselaukaisimen sijasta poikani. Käskyjä tuli vakuuttavaan sävyyn koska saa liikkua, minnepäin kääntyä tai mitä tehdä. :) Hyvin on kuunneltu ohjeita...
Nyt ne on tehty. Ensimmäiset oikeasti onnistuneet taskut omaan trikootunikaan. Ihan turhaan suhtauduin niihin pelonsekaisin tuntein. Koko ajan työn aikana olin vakuutunut että kyhäelmä menee enemmän tai vähemmän pieleen, joten keskityin normaalia paremmin hommaan. Mietin ensin, sitten tein.( Täysin epätyypillistä minulle) Ja hyväthän niistä loppujen lopuksi tuli. Kädetkin peräti mahtuvat niihin :)
Kaavana onion 2035 sovelletuin osin. Tällä on hyvä kirmata kesänurmella.
Lähettänyt Kati A H klo 17.46 10 kommenttia:
Supermoon 12.7.2014 , Vantaa. Finland
Lähettänyt Kati A H klo 6.45 Ei kommentteja:
Lähettänyt Kati A H klo 20.29 8 kommenttia:
Kesän toinen jäätelöpaita. Nyt on sentäään kelit kohdallaan, toisin kuin edellisen postauksen aikoihin. Kesäkuumalla kun jätski maistuu, niin voihan sitä olla myös verhoiltuna jäätelöihin.
Eteen laitoin valenappilistan ja koristeeksi, mitäpä muuta kuin jäätelötötteröitä!
Kyllä tässä itselläkin alkaa tekemään pehmistä mieli.
Taakse helmaan vielä nimikointi ja homma on paketissa.
Lähettänyt Kati A H klo 14.37 9 kommenttia:
Lähettänyt Kati A H klo 10.55 Ei kommentteja:
Kaikkea sitä ihminen ompeleekin. Juu, kiva mekko, mutta ikää pitäisi olla sellaset 20 vuotta vähemmän, että esitellä pystyis. Tämä nyt vaan oli sellainen pakkomielteinen visio, joka yllätti Marimekon alennusmyynnissä. Peura kangas löytyi 6 euron hintaan palalaatikosta. Yläosa on trikoota, joten vältyin vetoketjun ompelulta :)
Facebookissa kun julkaisin kuvan, niin joku totesi luulleensa ensinäkemällä, että jalkani kuuluvat peuralle. Kavionkopseella siis eteenpäin!
Lähettänyt Kati A H klo 6.55 5 kommenttia:
Lähettänyt Kati A H klo 6.27 Ei kommentteja:
Värikylpy/-terapia jatkuu. Koitin taas välillä pukeutua mustaan, mutta ei se vaan sovi tähän kesään. Tällätavoin sitäpaitsi sulautuu maastoon paremmin, vai mitä?
Pusero on kesäkuun ompeluksia, joten tämänkertainen postaus on turkoosit, capripituiset froteehousut. Nämä ovat niin mukavat!
Lahkeisiin tein Me&i -tyyppisen kumilankarypytyksen. Reuna on ainoastaan saumuroitu, ei sen kummemmin huoliteltu, mutta toimii näin.
Lähettänyt Kati A H klo 10.31 7 kommenttia:
Yhteistyössä Studio Panoraman kanssa valmistunut simppeli musta trikoopaita hopeisin painatuksin. Kiitos!
Ja vielä musta perusmallinen kangaskassi omalla painatuksella. Kassit ovat Studio Panoraman valikoimista ja niitä on tilattavissa omalla tekstillä.
Studio Panoraman löydät facebookista tai täältä!
Lähettänyt Kati A H klo 20.37 8 kommenttia:
Tunnisteet: painatus
Arvonta päättynyt! Tällä kertaa onni potkaisi Norandaa! ONNEA!
Iso kiitos kaikille arvontaan osallistuneille ja kommentteja jättäneille.
Noranda, laitatko yhteystietosi osoitteeseen kimpsulikampsuli@gmail.com
Eloa heinäkuuhun. Vaikka heinäkuu onkin yleinen lomakuukausi, niin minulle se ei ole sellainen. Koko heinäkuu paiskitaan töitä, joten ompelun tarjoamaa rentoutumista ja laatuaikaa tarvitaan pitämään mieli virkeänä. Niinpä nyt pyydän teitä tsemppaamaan minua keskikesän helteitä odotellessa tai niistä nauttiessa.
Kommentoimalla heinäkuun postauksia lunastat yhden arvan. Jokaista postausta voit kommentoida vain kerran. Toki useamminkin, mutta niistä lisäarpaa ei irtoa :) Haastan samalla itseni ompelemaan mahdollisimman laajakirjoisesti niin, että kaikki ei ole pelkkää perus pertsaa.
Voit kommentoida jäsenenä tai anonyyminä, mutta parhaiten pysyt ajanhermolla liittyessäsi lukijaksi tai lisäämällä KimpsuliKampsulin omalle blogilistallesi. Anonyymit, jättäkää jonkinlainen yhteystieto joko sivustolle tai osoitteeseen kimpsulikampsuli@gmail.com.
Kuun loputtua arvon kuvassanäkyvän paketin:
1,2m limenvihreää trikoota
1m luonnonvalkoista ohuempaa collegea
Louis Widmerin kylpypyyhe
ja kaikki tämä pakattuna KimpsuliKampsuli logolla varustettuun mustaan kangaskassiin.( kiitos STUDIO PANORAMA )
Onnea arvontaan ja kiitos jo etukäteen kommenteista. Niistä saa aina lisävirtaa!
Lähettänyt Kati A H klo 15.41 18 kommenttia: